યુપીનાં મેરઠમાં દેશની પ્રથમ કથિત હિંન્દુ કોર્ટ સ્થાપવાનો દાવો અખિલ ભારતીય હિંન્દુ મહાસભા નામના એક સંગઠને કર્યો છે. ત્યારે તે કોર્ટની પ્રથમ જજ તરીકે અલીગઢની ડૉ. પૂજા શકુન પાંડેને નિયુક્ત કરવામાં આવી છે. હિંન્દુ કોર્ટની સ્થાપના બાદ ડૉ.પૂજાએ એક પ્રાઇવેટ ન્યુઝ ચેનલને ઈંટરવ્યું આપતા જણાવ્યું કે, નાથૂરામ ગોડસે અસલમાં ગાંધીનાં હત્યારા ન હતા. તેમને ભારતીય બાંધારણ લાગુ થયા પહેલા જ સજા આપી દેવામાં આવી હતી. વધુમાં તેણે જણાવ્યું કે, મને એ વાતનો ગર્વ છે કે મારું સંગઠન નાથૂરામ ગોડસે ને આજે પણ પૂજે છે, સાથે તેણે કહ્યુ કે, જો નાથૂરામ ગોડસે પહેલા મારો જન્મ થયો હોત તો હુ જ ગાંધીને મારી નાખતી. તેટલું જ નહિ જો આજે પણ કોઇ ગાંધી પૈદા થશે જે દેશને વહેચવાની વાત કરશે તો ફરી એ જ સમયને તાજા કરવામાં આવશે.